กรมส่งเสริมอุตสาหกรรม เร่งขับเคลื่อนโครงการหมู่บ้านอุตสาหกรรมสร้างสรรค์ เพื่อให้เกิดแหล่งท่องเที่ยวใหม่ๆ ทุกจังหวัดทั่วประเทศ
กรมส่งเสริมอุตสาหกรรม เร่งขับเคลื่อนโครงการหมู่บ้านอุตสาหกรรมสร้างสรรค์ ( Creative Industry Village : CIV ) เพื่อให้เกิดแหล่งท่องเที่ยวใหม่ๆทุกจังหวัดทั่วประเทศนายจารุพันธ์ จารโยภาส รองอธิบดีกรมส่งเสริมอุตสาหกรรม เปิดเผยว่า โครงการหมู่บ้านอุตสาหกรรมสร้างสรรค์ ( Creative Industry Village : CIV ) เป็นหมู่บ้านอุตสาหกรรมสร้างสรรค์เพื่อการท่องเที่ยว ซึ่งได้รับนโยบายจากนายสมคิด จาตุศรีพิทักษ์ รองนายกรัฐมนตรีให้กรมส่งเสริมอุตสาหกรรม กระทรวงอุตสาหกรรม พัฒนาและส่งเสริมในเรื่องของเศรษฐกิจฐานราก ซึ่งโครงการหมู่บ้านอุตสาหกรรมสร้างสรรค์ ( Creative Industry Village : CIV )จะขยายผลไปในทุกจังหวัดทั่วประเทศจังหวัดละ 1 แห่ง เพื่อเป็นต้นแบบให้กับหมู่บ้าน/ชุมชนอื่นๆ โดยโครงการดังกล่าวได้น้อมนำเอาปรัชญาในเรื่องของเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาเป็นแนวทางในการดำเนินการ สำหรับโครงการหมู่บ้านอุตสาหกรรมสร้างสรรค์ ( Creative Industry Village : CIV ) ได้มีการดำเนินการตั้งแต่ปี พ.ศ. 2519 ซึ่งในปี 2562 มีแผนในการพัฒนาโครงการหมู่บ้านอุตสาหกรรมสร้างสรรค์ เพื่อให้เกิดแหล่งท่องเที่ยวใหม่ๆ ให้ได้จำนวน 215 ชุมชน ทุกจังหวัดทั่วประเทศ